কেন্দ্ৰীয় মন্ত্ৰী চাকীল আহমেদে নিশ্চিত কৰা মতে ১০টা বিস্ফোৰণ ঘটে, যদিও অন্যান্য প্ৰতিবেদনসমূহৰ মতে বোমাৰ তালিকা ১৮ লৈকেও হ'ব পাৰে। বিস্ফোৰণে গুৱাহাটী, বৰপেটা ৰ'ড, বঙাইগাঁও আৰু কোকৰাঝাৰ কপাঁই তুলিছিল।

বিস্ফোৰণে গুৱাহাটীৰ পানবজাৰ, ফাঁচী বজাৰ আৰু গণেশগুৰিৰ নিচিনা এলেকাও কপাঁই তোলে যিবোৰ বজাৰ আৰু কাৰ্যালয় যোৱা মানুহেৰে ভৰ্তি হৈ আছিল। কোকৰাঝাৰত তিনিটা বোমা আৰু এটা সম্ভাৱিত হাতবোমা (গ্ৰেনেড), বৰপেটা ৰ'ডত দুটা বোমা আৰু বঙাইগাঁওত এটা বোমাৰ বিস্ফোৰণ ঘটে। ভাৰতীয় সঞ্চাৰ মাধ্যমৰ মতে দেৱালীৰ বন্ধৰ ঠিক আগতে হোৱা বাবে ই অপ্ৰত্যাশিত আছিল আৰু ভুক্তভোগীৰ সংখ্যা অধিক হয়। গণেশগুৰিৰ বোমাটো এখন গাড়ীত ৰখা হৈছিল আৰু বিস্ফোৰণটো অসমৰ মুখ্যমন্ত্ৰী তৰুণ গগৈৰ চৰকাৰী বাসগৃহৰ পৰা ১০০ মিটাৰ দূৰত্বত সংঘটিত হয়।

গুৱাহাটীত ৪১ জন, কোকৰাঝাৰত ২১জন আৰু বৰপেটা ৰ'ডত ১৫ জন মানুহৰ মৃত্যু ঘটে। নৱেম্বৰৰ ২ তাৰিখে আৰু ৪ জন আহত লোকে মৃত্যুবৰণ ধৰে। ৩ জনৰ গুৱাহাটী চিকিৎসা মহাবিদ্যালয়ত আৰু আন এজনৰ বশিষ্ঠ সামৰিক চিকিৎসালয়ত দেহাৱসান ঘটে। অন্য ২০জনৰ অৱস্থা সংকটজনক আছিল। 

আৰক্ষী অধিকাৰিক সকলে জনোৱা মতে বৃহৎ পৰিমাণৰ বিস্ফোৰক যেনে আৰ ডি এক্স আৰু অন্যান্য চি - ৪ৰ নিচিনা "প্লাস্টিক বিস্ফোৰক" ব্যৱহাৰ কৰা হৈছিল। বিস্ফোৰণটো ঘটাবলৈ সময়-যন্ত্ৰৰো (Timer) ব্যৱহাৰ কৰা হৈছিল বুলি সন্দেহ কৰা হৈছে যিহেতুকে সকলো বিস্ফোৰণ ১৫ মিনিটৰ ভিতৰতে সংঘটিত হৈছিল। অনুসন্ধানৰ পিছ্ত মটৰ চাইকেলৰ ব্যৱহাৰো সন্দেহ কৰা হৈছিল। কিন্তু অসম আৰক্ষীৰ প্ৰধান পৰিচালক আৰ. এন. মাথুৰে কোৱা মতে অধিকসংখ্যক বোমা গাড়ীতে সংযুক্ত কৰা হৈছিল।

সেই সময়ত বহুতে সন্দেহ কৰিছিল এই মুছলিম উগ্ৰপন্থীৰ কাম আৰু সংবাদ মাধ্যমে মুছলিম উগ্ৰপন্থী বুলি প্ৰচাৰ কৰি সাম্প্ৰদায়িক অশান্তিৰ সৃষ্টি কৰিব বিচাৰিছিল । বিৰোধী ৰাজনৈতিক দল সমূহক মৃতদেহ লৈ ৰাজনীতি কৰা দেখা গৈছিল । ঠেলা গাড়ীত আহত সকলক উঠাই হাস্পতালৰ সলনি ৰাজধানী দিশপুৰলৈ নিয়া দেখা গৈছিল । যাক কয় নিম্ন-ৰাজনীতি । সেই সময়ৰ মুখ্যমন্ত্ৰীৰ বলিষ্ঠ পদক্ষেপে অসমক সাম্প্ৰদায়িক সংঘৰ্ষৰ পৰা ৰক্ষা কৰে ।

তাৎক্ষণিকভাৱে মৃত হোৱা সকলৰ ওপৰিও হতাহতসকলৰ ভিতৰত ৭জন একে ৰাতিয়েই মৃত্যুমুখত পৰে। 


প্ৰতিক্ৰিয়াসমূহ
Follow up
বোমা আক্ৰমণ
অপৰাধী